**Toimitusjohtajasopimus (oman toimen ohella) MALLI**

1. Sopijapuolet
2. [*Yhteisön* nimi] (y-tunnus xxxxxx-x), yhteystiedot, jäljempänä myös yhtiö.
3. [*Toimitusjohtajan* nimi] (henkilötunnus), yhteystiedot, jäljempänä myös toimitusjohtaja.
4. Toimitusjohtajan tehtävät

Toimitusjohtajan tehtävänä on toimia yhtiön toimitusjohtajana. Toimitusjohtaja ei ole työsuhteessa yhtiöön.

Toimitusjohtaja valvoo yhtiön liiketoimintaa ja hoitaa yhtiön juoksevaa hallintoa osakeyhtiölain ja hallituksen antamien ohjeiden ja määräysten mukaisesti. Hän on vastuullinen toimistaan yhtiön hallitukselle.

Toimitusjohtaja johtaa yhtiön toimintaa hallituksen hyväksymien strategioiden ja toimintasuunnitelmien sekä hallituksen muiden toiminnallisten linjausten perusteella mukaan lukien yhtiötä sitovat Helsingin kaupunkikonsernin ohjeet ja määräykset. Toimitusjohtaja on velvollinen muun muassa raportoimaan säännöllisesti yhtiön liiketoiminnan tilanteesta ja kehitysnäkymistä hallitukselle, hallituksen päättämällä tavalla.

1. Toimisuhteen alkaminen

Tämän toimitusjohtajasopimuksen mukainen toimi alkaa [*päivämäärä*] lukien. Sopimussuhde on voimassa toistaiseksi.

1. Kokonaispalkkio

Kokonaispalkkio on [*palkka*] euroa kuukaudessa ja se maksetaan kunkin kuukauden [*xx*]. päivään mennessä toimitusjohtajan ilmoittamalle pankkitilille. Kokonaispalkkion lisäksi ei makseta muita palkanosia.

1. Työaika

Toimitusjohtaja ei ole työsuhteessa yhtiöön, joten toimisuhteessa ei sovelleta työaikalakia eikä työehtosopimuksen työaikaa koskevia määräyksiä. Esimerkiksi ylityö- tai muita työaikakorvauksia ei makseta. Toimitusjohtajalle ei ole määritelty säännöllistä työaikaa.

1. Sairausajan palkka

Toimitusjohtajalla on oikeus saada sairauspoissaolon ajalta edellä mainittu kokonaispalkkio enintään kahden kuukauden ajalta hallituksen puheenjohtajan hyväksymän lääkärintodistuksen perusteella.

1. Eläke-etuudet

Eläke-etuudet määräytyvät julkisten alojen eläkelain (JuEL) tasoisesti.

1. Vakuutukset

Yhtiö ottaa kustannuksellaan toimitusjohtajalle vastuuvakuutuksen, joka kattaa toimitusjohtajan toiminnan.

1. Matkustaminen

Toimitusjohtajalle maksetaan hänen tehtäviinsä liittyviltä matkoilta kohtuulliset matka- ja majoituskustannukset laskun mukaan yhtiössä kulloinkin sovellettavan työehtosopimuksen tasoisesti.

1. Keksinnöt ja tekijänoikeus

Toimitusjohtajan tekemiin keksintöihin sovelletaan, mitä on säädetty laissa oikeudesta työntekijän tekemiin keksintöihin. Keksinnöistä maksettavasta korvauksesta sovitaan kulloinkin erikseen.

Toimitusjohtajan toimisuhteessa laadittujen teosten taloudelliset oikeudet siirtyvät yhtiölle.

1. Sopimuksen päättyminen

Molemmat sopimusosapuolet ovat oikeutettuja irtisanomaan sopimuksen päättymään välittömästi ilman erityistä perustetta.

Sopimuksen päättyessä toimitusjohtajan on palautettava yhtiölle hallinnassaan oleva yhtiön aineisto ja työvälineet.

1. Kilpailukielto

Toimitusjohtaja sitoutuu toimisuhteen voimassa ollessa olemaan ryhtymättä suoraan tai epäsuorasti itse tai omistamiensa tai hallinnoimiensa yhtiöiden kautta taikka muutoin Helsingin kaupunkikonsernin ulkopuolella harjoittamaan yhtiön kanssa kilpailevaa toimintaa taikka olemaan siirtymättä sellaisen Helsingin kaupunkikonsernin ulkopuolisen yhteisön tai säätiön palvelukseen tai muutoin käytettäväksi, jonka toiminta on tai tulisi toimitusjohtajan ko. yhteisön tai säätiön palvelukseen tai käytettäväksi siirtymisen kautta olemaan yhtiön kanssa kilpailevaa toimintaa.

Toimitusjohtaja on velvollinen ilmoittamaan etukäteen tämän seikan selvittämiseksi pää- ja sivutoimensa hallitukselle.

1. Houkuttelukielto

Toimitusjohtaja sitoutuu siihen, ettei hän toimisuhteen voimassa ollessa sekä toimisuhteen päätyttyä kuuden (6) kuukauden ajan houkuttele yhtiön palveluksessa olevia työntekijöitä oman yhtiönsä tai sellaisen yhtiön palvelukseen, missä hän päättää uuden työvoiman rekrytoinnista tai on muussa vastaavassa asemassa.

Mikäli toimitusjohtaja rikkoo tätä houkuttelukieltoa, hän on velvollinen suorittamaan yhtiölle kuuden (6) kuukauden rahapalkkaa vastaavan sopimussakon.

1. Salassapito

Toimitusjohtaja ei saa toimessa ollessaan käyttää hyödykseen tai ilmaista muille liikesalaisuuksia tai muita luottamuksellisena pidettäviä seikkoja, jotka yhtiö tai samaan konserniin kuuluvat yhteisöt tai säätiöt ovat hänelle uskoneet tai jotka hän muutoin on saanut tietoonsa.

Toimitusjohtaja on velvollinen pitämään salassa kaikki viranomaisten toiminnan julkisuudesta annetun lain nojalla salassa pidettävät tiedot, jotka hän on kaupunkikonsernissa toimiessaan saanut tietoonsa, paitsi seikkoja, jotka lainsäädännöstä johtuen on ilmaistava.

Salassapitovelvollisuus jatkuu myös sen jälkeen, kun tämä sopimus on muutoin lakannut olemasta voimassa.

1. Erimielisyyksien ratkaiseminen

Tätä sopimusta tai sen päättymistä koskevat erimielisyydet on pyrittävä ratkaisemaan neuvotteluteitse. Mikäli sopijapuolet eivät pääse asiasta sovintoratkaisuun, erimielisyydet käsitellään ja ratkaistaan ensiasteen tuomioistuimena yhtiön kotipaikan käräjäoikeudessa.

1. Sopimuskappaleet

Tätä sopimusta on tehty kaksi samansisältöistä kappaletta, yksi kummallekin sopijapuolelle.

Aika ja paikka

Allekirjoitukset